Нобэ
622 гъэр Муслъымэн махуэгъэпсым и щIэдзапIэщ. Ислъамым и къежьапIэу къалъытэ.
Бадзэуэгъуэм и 16 — 19-хэм Гаагэ (Нидерландхэр) щокIуэкI Химие Iэщэр къемыгъэгъэсэбэпыным щIэбэн зэгухьэныгъэм и гъэзэщIакIуэ советым и 73-нэ сессиер.
ТхакIуэ КIэрэф Мухьэмэд къызэралъхурэ илъэс 91-рэ ирокъу.
Искусствоведением и доктор, КъБКъУ-м и профессор Мэлбахъуэ Борис и ныбжьыр илъэс 73-рэ ирокъу.
СурэтыщI Болэт Людмилэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 27 — 28-рэ, жэщым градус 19 — 23-рэ щыхъунущ.
